I Am... Sasha Fierce

I Am... Sasha Fierce er þriðja breiðskífa bandarísku söngkonunnar Beyoncé. Platan var gefin út 12. nóvember 2008 af Columbia Records og Music World Entertainment. Í upprunalegu útgáfunni var platan sniðin sem tvöföld plata, með það fyrir augum að markaðssetja tvískipta listræna persónu Beyoncé. Fyrri diskurinn I Am... inniheldur hægt og miðtempó popp og R&B ballöður, en sá síðari, Sasha Fierce (sem kenndur er við annað sjálf Beyoncé á sviðinu), leggur meiri áherslu á upptempó takta sem blanda saman eiginleikum rafpopps og europopps. Við textasmíð laganna vann Beyoncé með lagahöfundum, í hverri upptökulotu var lifandi hljómsveitarflutningur.

Beyoncé þakkaði bæði eiginmanni sínum, rapparanum Jay-Z, og djasssöngkonunni Ettu James fyrir að hafa veitt henni innblástur til að láta reyna á takmörk sín sem lagahöfundur og listamaður. Tónlistarstefna I Am... sótti innblástur sinn frá þjóðlagatónlist og jaðarrokki og blandaði eiginleikum kassagítars inn í samtímaballöður. Beyoncé samdi og sá um upptökustjórn laganna í samvinnu við Babyface, Tricky Stewart, The-Dream og Ryan Tedder. Í upptökustjórn Sasha Fierce voru meðal annars Darkchild og Sean Garrett.

I Am...  Sasha Fierce fékk misjafna og jákvæða dóma frá tónlistargagnrýnendum og seldist vel, hún fór beint á toppinn á bandaríska Billboard 200 vinsældarlistanum, með 482.000 eintök seld fyrstu vikuna, og varð þetta þriðja sólóplata Beyoncé til að ná efsta sæti vinsældarlistans í Bandaríkjunum. Platan hefur verið viðurkennd sem sexföld platínu plata af Recording Industry Association of America (RIAA) eftir að hafa selst í yfir sex milljónum eintaka í Bandaríkjunum. Á heimsvísu hefur hún hlotið eina demantsviðurkenningu og meira en þrjátíu viðurkenningar sem platínu plata. I Am.. Sasha Fierce hefur selst í 10 milljónum eintaka um allan heim, sem gerir hana að einni af mest seldum plötum 21. aldarinnar. Platan hlaut sjö tilnefningar á 52. Grammy-verðlaunahátíðinni, þar á meðal tilnefningu fyrir plötu ársins, og vann sex verðlaun. Beyoncé sló þar með metið fyrir flest Grammy verðlaun sem kona hefur unnið á einu kvöldi.

Af plötunni komu í heildina níu smáskífur. Fyrsta smáskífan, „If I Were a Boy“, var í efsta sæti vinsældarlista í yfir tíu löndum og náði þriðja sæti á Billboard Hot 100 vinsældarlistanum. Önnur smáskífan, „Single Ladies (Put a Ring on It)“, varð fimmta smáskífa hennar til að komast í efsta sæti á Hot 100 vinsældarlistanum. Báðar náðu miklum vinsældum á heimsvísu. Næstu smáskífur plötunnar, „Diva“ og „Ego“, voru eingöngu gefnar út í Bandaríkjunum, en „Halo“ og „Sweet Dreams“ voru markaðssettar á alþjóðavettvangi sem þriðju og fjórðu smáskífur plötunnar. Smáskífan „Broken-Hearted Girl“ var gefin út á alþjóðavettvangi sem fimmta smáskífan, en „Video Phone“ var áttunda smáskífan í heildina og kom út í september 2009. Níunda og síðasta smáskífan, „Why Don't You Love Me“, kom út í júlí 2010. Til að kynna plötuna kom Beyoncé fram á nokkrum verðlaunahátíðum og sjónvarpsþáttum víðsvegar um Evrópu og Ameríku og fór í tónleikaferðalagið I Am... World Tour árin 2009 til 2010.

Lagalisti
I Am... - Hefðbundin útgáfa:
 „If I Were a Boy“
 „Halo“
 „Disappear“
 „Broken-Hearted Girl“
 „Ave Maria“
 „Satellites“

Sasha Fierce - Hefðbundin útgáfa:
 „Single Ladies (Put a Ring on It)“
 „Radio“
 „Diva“
 „Sweet Dreams“
 „Video Phone“

 Heimildir 

Tilvísanir

Flokkur:Hljómplötur Beyoncé
Flokkur:Hljómplötur gefnar út árið 2008
Flokkur:Bandarískar breiðskífur